b'\n_START_ARTICLE_\nTuulivoima Ruotsissa\n_START_SECTION_\nTuotanto alueittain\n_START_PARAGRAPH_\nEniten tuulivoimas\xc3\xa4hk\xc3\xb6\xc3\xa4 Ruotsissa tuotetaan Sk\xc3\xa5nessa, 263 MW vuonna 2007. Sk\xc3\xa5nen j\xc3\xa4lkeen maakunnallisesti eniten tuotantoa l\xc3\xb6ytyy L\xc3\xa4nsi-G\xc3\xb6tanmaalta (151 MW) ja Gotlannista (87 MW). Kunnista suurin energiam\xc3\xa4\xc3\xa4r\xc3\xa4 saatiin Malm\xc3\xb6n alueella: 112 MW.\n_START_SECTION_\nTuotantotavoite 30 TWh vuonna 2020\n_START_PARAGRAPH_\nVuoteen 2015 menness\xc3\xa4 Ruotsin tavoite on tuottaa vuoteen 2015 menness\xc3\xa4 10 TWh tuulivoimaa vuosittain. Vuoden 2007 lopussa energiaviranomaiset tekiv\xc3\xa4t ehdotuksen ja toimintasuunnitelman tuulivoiman lis\xc3\xa4\xc3\xa4miseksi Ruotsissa vuoteen 2020. Sen mukainen tavoite on 30 TWh tuulivoimaa 2020: 20 TWh maalla ja 10 TWh merell\xc3\xa4. Ehdotuksen mukaan tuuliturbiinien m\xc3\xa4\xc3\xa4r\xc3\xa4 lis\xc3\xa4\xc3\xa4ntyisi nykyisist\xc3\xa4 900:sta 3000-6000 kappaleeseen tehosta riippuen. Koska nykyinen lupaprosessi on hidas, lupaprosessia ehdotetaan helpommaksi yhdelt\xc3\xa4 viranomaiselta. Merituulivoiman kehitys Ruotsissa on energiaviranomaisten mielest\xc3\xa4 t\xc3\xa4rke\xc3\xa4\xc3\xa4 kokemuksen ja kansallisen kilpailukyvyn lis\xc3\xa4\xc3\xa4miseksi. Koska rakentaminen vie aikaa, selvityksen mukaan voimaloiden sijaintip\xc3\xa4\xc3\xa4t\xc3\xb6ksist\xc3\xa4 puolet tulisi tehd\xc3\xa4 vuoteen 2010 menness\xc3\xa4 ja loput vuoteen 2012 menness\xc3\xa4. _NEWLINE_EWEA ennustaa Ruotsin tuulivoimakapasiteetiksi 1\xc2\xa0665 MW vuonna 2010. Vuonna 2007 tuulivoima vastasi 1,3\xc2\xa0% Ruotsin s\xc3\xa4hk\xc3\xb6nkulutuksesta. Saksan tuulivoimatiheys vuonna 2007 vastaisi 28 GW tuulivoimaa Ruotsissa.\n_START_SECTION_\nSuunnitelmat\n_START_PARAGRAPH_\nVuonna 2008 Vattenfallin mukaan sen aloittamiin tai harkitsemiin tuulivoimalahankkeisiin sis\xc3\xa4ltyy merell\xc3\xa4 Lillgrund  0,33 TWh,  Trolleboda 0,5 TWh, Taggen 1 TWh ja Kriegers 2,1 TWh (400 000 kotia). Tuulivoimahankkeisiin maalla sis\xc3\xa4ltyy Emmaboda 30\xc2\xa0000 kotia, Forsmark 20\xc2\xa0000 kotia, Lilla Edet 20\xc2\xa0000 kotia. _NEWLINE_Tukholman l\xc3\xa4\xc3\xa4niin kaavaillaan 2008 viiteen paikkaan 150 tuulivoimalaa. _NEWLINE_Paperinvalmistajan SCA:n mets\xc3\xa4mailla tuotetaan 2\xe2\x80\x933 vuoden p\xc3\xa4\xc3\xa4st\xc3\xa4 (vuodesta 2008 lukien) 2,8 TWh tuulivoimaa J\xc3\xa4mtlannin ja Norrlannin l\xc3\xa4\xc3\xa4neiss\xc3\xa4. Paperi aiotaan valmistaa 100\xc2\xa0% tuulivoimalla (500GWh). SCA ja norjalainen energiayhti\xc3\xb6 Statkraft tekiv\xc3\xa4t sopimuksen hankkeesta.  Hanke vastaa 2\xe2\x80\x933\xc2\xa0% Ruotsin s\xc3\xa4hk\xc3\xb6nkulutuksesta. _NEWLINE_Ruotsalaisyhti\xc3\xb6 Universal Wind Offshore rakentaa Kattegatin salmeen maan lounaisrannikolle tuulivoimapuiston, joka tuottaa 3 TWh s\xc3\xa4hk\xc3\xb6\xc3\xa4 vuodessa._NEWLINE_Pite\xc3\xa5n Pohjois-Ruotsiin julkaistiin 3/2010 suunnitelma tuulivoimapuistosta, joka tuottaa 8-12 TWh s\xc3\xa4hk\xc3\xb6\xc3\xa4 vuodessa. Se vastaa Ringhalsin kahta ydinreaktoria. Hinta-arvio on 4-6 mrd. \xe2\x82\xac.  Maud Olofssonin Ruotsin tuulivoimatavoite on 10\xc2\xa0% s\xc3\xa4hk\xc3\xb6st\xc3\xa4 (6 500-7 500 MW) vuoteen 2020 menness\xc3\xa4. EU:ssa tuulis\xc3\xa4hk\xc3\xb6n osuudeksi arvio on 17-18\xc2\xa0% vuonna 2020.\n_START_SECTION_\nTuulivoiman hinta\n_START_PARAGRAPH_\nTuulivoiman hinta riippuu tuulisuudesta ja laskentakorosta. Selvityksess\xc3\xa4 arvioidaan IEA:n (2006) laskelmien avulla tuulennopeudella 6,5 m/s ja 8\xc2\xa0% korolla maatuulivoiman investointihinnaksi 60 \xc3\xa4yri\xc3\xa4/kWh ja merituulivoiman hinnaksi 70-100 \xc3\xa4yri\xc3\xa4/kWh. Yll\xc3\xa4pitohinnan arvio on 10 \xc3\xa4yri\xc3\xa4 per kWh. Toiminta-ajaksi arvioitiin 2 000-3 000 t\xc3\xa4ystehotuntia maalla/vuosi ja 3000-4000 t\xc3\xa4ystehotuntia merell\xc3\xa4/vuosi. Tuulivoima hinta on noussut 25\xc2\xa0% muutamassa vuodessa kasvaneen kysynn\xc3\xa4n ja raudan hinnan nousun vuoksi. Aiemmin tuulivoiman hinta on laskenut 10\xc2\xa0% kapasiteetin kaksinkertaistuttua. Selvitys arvioi ettei tuulivoiman hinnan lasku vuoteen 2020 menness\xc3\xa4 ole lainkaan varmaa, koska EU:n uusiutuvan energian tavoite lis\xc3\xa4\xc3\xa4 entisest\xc3\xa4\xc3\xa4n tuulivoiman kysynt\xc3\xa4\xc3\xa4.'